**Arkkumateriaaleja koskevat vaatimukset**

Näillä määrittelyillä täsmennetään seurakunnan hautaustoimen ohjesäännössä annettuja vaatimuksia hyväksyttävistä arkkumateriaaleista.

***Tuoteseloste***

Arkku on varustettava tuoteselosteella, josta käy ilmi arkun valmistaja ja maahantuoja, tämän yhteystiedot sekä tieto siitä, että arkun valmistukseen on käytetty vain hyväksyttäviä materiaaleja.

***Tuoteselosteen paikka arkussa***

Tuoteseloste kiinnitetään arkun ulkopuolelle siten, että sen voi vaivatta lukea ja kätkeä hienovaraisesti. Tuoteselosteen tulee seurata arkussa kiinnitettynä soveltuvuuden tunnistamisen vuoksi vainajakylmiöön ja krematorioon, missä henkilökunta poistaa merkin tarpeen mukaan.

***Arkun kokonaisuutena on oltava arkkuhautaukseen ja tuhkaukseen soveltuva.***

Arkuissa hyväksyttävät materiaalit

*1.* ***Rungon materiaalit sekä pintakäsittelyä ja sisustusta koskevat materiaalit***

*1.1* ***Runko***

1.1.1 Aito puu

1.1.2 Luokan E1 puukuitu, lastulevy, MDF, vaneri

1.1.3 Puulevy

1.1.4 Rungon osien kiinnityksessä saa käyttää pieniä määriä metallia, kuten niittejä, nauloja ja kulmavahvikkeita.

*1.2* ***Liima***

1.21 Runkomateriaaleissa ja kiinnitykseen käytetään maahautaukseen ja tuhkaukseen soveltuvia liimoja.

*1.3* ***Pintakäsittely***

1.3.1 Katepaperi

1.3.2 Puuviilu

1.3.3 Vesiohenteiset lakat ja maalit sekä vahat

1.3.4 Kangas; luonnonkuidut ja selluloosamuuntokuidut (kuten viskoosi ja asetaatti)

*1.4* ***Sisustus***

1.4.1 Lastuvilla

1.4.2 Sellu

1.4.3 Olki

1.4.4 Paperi, kuten sanomalehtipaperi sekä samankaltaiset tuotteet, muttei aikakausilehtipaperit ja muut päällystetyt painopaperit

1.4.5 Kangas; luonnonkuidut ja selluloosamuuntokuidut (kuten viskoosi ja asetaatti)

1.4.6 Pohjan tiivistykseen saa käyttää polyeteeniä, biohajoavaa muovia tai vahattua paperia. PVC:tä ei saa käyttää eikä tiivistysmateriaali saa sisältää raskasmetallia.

*1.5* ***Koristeet***

1.5.1 Puu

1.5.2 Puumassa

1.5.3 Pahvi

1.5.4 Maa-ainesperäiset puristeet

1.5.5 Arkun sulkemiseen tarkoitetut risti- ja muut ruuvit voivat olla metallia tai muovia.

*1.6* ***Kahvat***

1.6.1 Puu

1.6.2 Kahvojen kiinnikkeet voivat olla metallia, helposti irrotettavat metallikahvat sallittu.

***Uudet materiaalit***

Mahdollisten uusien tarjolle tulevien materiaalien osalta soveltuvuus selvitetään aina

erikseen käyttötarkoitus- ja materiaalikohtaisesti.

2. **Arkun rakenne, käsiteltävyys, kestävyys, pitävyys ym.**

2.1 **Koko**

2.1.1 Suurin standardikoko (kaikki mitat ovat ulkomittoja) on:

2.1.2 Pituus 210 cm

2.1.3 Leveys 75 cm (sis. kahvat)

2.1.4 Korkeus jalat mukaan lukien 60 cm

2.1.5 Poikkeamat standardimitoista ovat luvallisia vainajan yksilölliset vaatimukset huomioiden

2.2 **Jalat**

2.2.1 Jalat on oltava, korkeus vähintään 40 mm, paitsi lasten arkuissa.

2.3 **Kahvat, päätylevyt ym.**

2.3.1 Jos arkussa on kahvat, päätylevy tai muita koristeita, täytyy niiden sekä kiinnitysosien olla hyväksyttyä palavaa materiaalia tai vaihtoehtoisesti niiden täytyy olla ulkopuolelta irrotettavissa.

2.4 **Sulkeminen**

2.4.1 Kansi on voitava sulkea. Esimerkiksi vainajan näyttöä ajatellen kannen pitää olla sellainen, että sen voi helposti avata ja sulkea uudelleen.

2.5 **Pitävyys**

2.5.1 Arkun pohjan pitää olla nesteenpitävä. Eriste nostetaan seinämille pohjan yläpuolelle vähintään 100 mm.

2.6 **Tasapaino**

2.6.1 Arkun tasapainon pitää olla sellainen, että sitä voidaan normaalisti käsitellä. Arkun alapinnan tulee olla sellainen, että kantohihnat eivät pääse liukumaan hautaan laskun yhteydessä.

2.7 **Kestävyys**

2.7.1 Arkun kannen täytyy kestää 1100 N rasitus jaettuna 300x100 mm:n suuruiselle alueelle yhden ihmisen aiheuttama rasitus. Paine kohdistuu kannen ylempään rajoituspintaan kolmessa kohdassa pitkin kannen keskilinjaa kummassakin päässä sekä keskellä.

2.8 **Syttyvyys**

2.8.1 Arkku ei saa syttyä ennen kuin uunin luukku on sulkeutunut.

3 **Tuhkan ominaisuudet**

3.1 Arkun palamisessa syntyvän tuhkan pitää ominaisuuksiltaan olla sellaista, että sen käsittely ei aiheuta hankaluuksia (ei esim. saa olla liian haihtuva).

**UURNIEN LAATUSUOSITUKSET**

Näiden suositusten tarkoituksena on, että asianomainen hautausmaasta tai krematoriosta vastaava hallintoelin voi helposti tehdä päätöksen siitä, vastaavatko hautaukseen tuodut uurnat materiaaleiltaan ja mitoiltaan hautaustoimesta päättävän hallintoelimen hyväksymiä suosituksia.

Suositukset koskevat teollisesti tai myyntiin valmistettuja uurnia, mutta soveltuvin osin myös yksityishenkilöiden itselleen tai lähiomaisille valmistamia uurnia. Viimeksi mainittuja arvioidessaan tulee erityistä huomiota kiinnittää uurnan mittoihin, kestävyyteen ja käsiteltävyyteen sekä mahdollisuuksien mukaan käytettyjen materiaalien ympäristöystävällisyyteen.

Hautausmaaviranomainen voi päättää, että tuhkan voi asettaa maapinnan alle ilman uurnaa, esimerkiksi muistolehdossa. Myös tuhkan sirottelu on mahdollinen tähän tarkoitukseen erikseen varatulla alueella.

Ellei erikseen mainita, nämä suositukset koskevat sekä maahan laskettavia että kolumbaarioon tai muualle pysyvästi sijoitettavia uurnia.

Maahan laskettavien uurnien tulee maatua 15 vuoden kuluessa.

Kolumbaarioon tai muualle pysyvästi sijoitettavien uurnien tulee säilyä muuttumattomina vähintään haudan koko hallinta-ajan.

1 **Raaka-aineet ja pintakäsittely**

1.1 Maahan laskettavat uurnat

1.1 1 Massiivinen puu

1.1.2 Puukuitu, lastulevy, kaarna, vaneri

1.1.3 Keramiikka, hyväksytyn ajan kuluessa maatuva

1.1.4 Metalli, hyväksytyn ajan kuluessa maatuva

1.1.5 Lakat, maalit ja liimat: materiaaleissa ja kiinnitykseen käytetään maahautaukseen ja tuhkaukseen soveltuvia liimoja

1.1.6 Kartonki ja paperimassa

1.1 7 Pussi, ympäristöystävällisestä materiaalista valmistettu

1.1.8 Tärkkelys

1.2 **Kolumbaarioon tai muualle pysyvästi sijoitettavat uurnat**

1.2.1 Kaikkien raaka-aineiden tulee olla kestäviä ja muotonsa säilyttäviä

1.2.2 Keramiikka (maatumaton)

1.2.3 Metalli (korroosionkestävä)

1.2.4 Kivi

1.2.5 Lasi

1.2.6 Muovi

1.2.7 Lasikuitu

1.3 **Vesistöön laskettavat uurnat**

1.3.1 Uurnan on oltava rakenteeltaan sellainen, että se uppoaa nopeasti.

2 **Tilavuus ja varustelu**

2.1 **Ulkomitat (mukaan lukien mahdolliset ulkonevat koristeet)**

2.1.1 Halkaisija: enintään 30 cm

2.1.2 Korkeus: enintään 40 cm

2.2 **Hyödynnettävissä oleva tilavuus**

2.2.1 Aikuisen tuhkalle tarkoitetun uurnan vetoisuus tulee olla vähintään

4,5 litraa ja muoto sellainen, että se täyttyy käytössä olevin laittein.

2.2.2 Lapsen tuhkalle tarkoitetun uurnan tilavuus tulee olla vähintään 2,5 litraa.

2.3 **Täyttöaukko ja kansi**

2.3.1 Täyttöaukon vapaa halkaisija ei saa olla alle 63 mm. Jos aukko ei ole pyöreä, ei sen sisään piirretyn ympyrän halkaisija saa olla alle 63 mm. Aukon reunan on oltava pyöristetty tai siten alaspäin taivutettu, että reunassa ei satuta käsiään.

2.3.2 Uurnien tulee olla rakenteiltaan sellaisia, että ne voidaan sulkea tiiviisti. Reunojen on oltava hyvin viimeistellyt. Uurnissa, joihin kansi kiinnitetään ruuvaamalla, on ruuvien ja reikien oltava valmiina. Jos uurna suljetaan ruuvilla, on käytettävä ristipääruuveja.

2.4 **Nauhat**

2.4.1 Maahan laskettavat uurnat on varustettava nauhoilla tai nyöreillä, jotka uurnan pohjasta mitattuna ovat vähintään 120 cm pitkiä.

3 **Uurnan kestävyys ja tiiveys**

3.1 Uurnan on oltava tiivis ja siten valmistettu, että se kestää normaaliin käyttöön liittyvät toimenpiteet.

4 **Kiinnitys alustaan**

4.1 Jos uurna sijoitetaan ulkosalle, se on voitava kiinnittää tukevasti alustaansa ruuveilla tai vastaavalla.

5 **Merkintä**

5.1 Uurnassa on oltava merkintä siitä, onko uurna maatuva vai ei maatuva.